Diari Oficial de la Generalitat Valenciana


Sumari del DOGV 6412, del 07-12-2010 (2010/12252)

Notificació de la sentència dictada en el judici ordinari número 298/2009.
--------------------------------------------------------------------------

### Dades del document

Número de DOGV
:   6412

Data del DOGV
:   07-12-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/12539


Organisme emissor
:   Jutjat Mercantil Número 3 de València

Tipus de document
:   Edicte

Notificació de la sentència dictada en el judici ordinari número 298/2009. [2010/12513]  
Judici ordinari 000298/2009-P  
De: Someva, SL.  
Procurador: Rafael Francisco Alario Mont.  
Contra: Leng Business, SA.  
Procurador/a: -  
En aquest procediment de judici ordinari, seguit a instàncies de Someva, SL, contra Leng Business, SA, s'ha dictat la sentència que té l'encapçalament i la dispositiva que, literalment, diuen així:  
«Sentència número 189/10  
València, 21 d'octubre de 2010  
José María Cutillas Torns, magistrat jutge del Jutjat Mercantil número 3; he vist aquestes actuacions de judici declaratiu ordinari número 298/2009, promogudes a instàncies de la mercantil Someva, SL, i en representació seua pel procurador dels tribunals, Rafael Francisco Alario Mont, assistida per la lletrada Mas Bello, contra la mercantil Leng Business, SA, en aquest procediment que versa sobre reclamació d'una quantitat, d'acord amb els següents.  
Dispositiva  
Estime de forma íntegra la demanda interposada pel procurador dels tribunals, Rafael Francisco Alario Mont, en nom i representació de la mercantil Someva, SL, i dirigida contra la mercantil Leng Business, SA, declarada en situació processal de rebel·lia, i condemne aquesta demandada a pagar la quantitat de 54.421,28 euros; més els interessos establits en el fonament de dret cinqué d'aquesta resolució. S'imposen les costes a la part demandada.  
Manera d'impugnació: mitjançant un recurs d'apel·lació davant de l'Audiència Provincial de València (article 455 LECn).  
El recurs s'ha de preparar mitjançant un escrit que cal presentar en aquest Jutjat, dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació, i on es manifeste la voluntat de recórrer-hi, amb la indicació dels pronunciaments que s'impugnen (article 457.2 LECn).  
Notifiqueu a les parts que no gaudisquen del benefici de justícia gratuïta que, de conformitat amb el que disposa la Llei Orgànica 1/2009, els recursos que es presenten, anuncien o preparen després de l'entrada en vigor d'aquesta, contra les resolucions dictades abans o després d'aquesta, no s'admetran a tràmit si no s'acredita que s'ha constituït el dipòsit per a recórrer mitjançant la presentació d'una còpia o el resguard de l'ordre d'ingrés en el compte de consignacions d'aquest Jutjat.  
L'ingrés s'ha de fer en qualsevol oficina de Banesto, 4657 0000 clau 00, reposició (25 euros), clau 01 revisió de resolucions del secretari judicial (25 euros), clau 02 apel·lació (50 euros), clau 03 queixa (30 euros ), més els quatre dígits del número de procediment més els dos dígits de l'any.  
Així ho pronuncie, mane i firme José María Cutillas Torns, magistrat jutge del Jutjat Mercantil número 3 de València. En done fe.  
I atés que el demandat, Leng Business, SA, es troba en parador desconegut i en situació de rebel·lia, expedisc aquest edicte a fi que li valga de notificació de forma deguda.  
València, 21 d'octubre de 2010.- La secretària judicial: María José Navarro Melchor.